นายกรัฐมนตรี ประชุม ครม.ผ่านระบบวิดีโอคอนเฟอเรนซ์ พิจารณาขยาย พ.ร.ก.ฉุกเฉิน และการผ่อนปรนมาตรการให้บางกิจการเปิดได้
นายกรัฐมนตรี ประชุม ครม.ผ่านระบบวิดีโอคอนเฟอเรนซ์ พิจารณาขยาย พ.ร.ก.ฉุกเฉิน และการผ่อนปรนมาตรการให้บางกิจการเปิดได้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม ครม. ผ่านระบบวิดีโอคอนเฟอเรนซ์ ไปยังกระทรวงต่างๆ ซึ่งการประชุมคณะรัฐมนตรีในวันนี้ จะพิจารณาให้ความเห็นชอบ ข้อเสนอ ศบค. ที่ต่อ พ.ร.ก.ฉุกเฉิน ออกไปอีก 1 เดือน หลังจะครบหมดอายุ ในวันที่ 30 เมษายนนี้ รวมถึงผ่อนปรนมาตรการให้กับธุรกิจบางประเภท ที่แบ่งเป็น 4 กลุ่ม เริ่มที่กลุ่มสีขาว มีความจำเป็นในชีวิตประจำวัน สถานประกอบการขนาดเล็ก หรือ สวนสาธารณะ กลุ่มสีเขียว สถานที่ประกอบการขนาดเล็ก ติดแอร์ หรือไม่ติดแอร์ สนามออกกำลังกายกลางแจ้ง กลุ่มสีเหลือง เป็นสถานที่ปิด ติดแอร์ มีคนมาจำนวนมากๆ และกลุ่มสีแดง เช่น สนามมวย คนแออัด สถานบันเทิง ซึ่งที่ประชุม ศบค.กลุ่มย่อย ต้องการให้แบ่งเป็นช่วงเวลา และให้เปิดสถานประกอบพร้อมกันทั่วประเทศนอกจากนี้ จะพิจารณาจ่ายเงินเยียวยาเกษตรกร เพื่อเยียวยาปัญหาโควิด-19 และการแก้ไขปัญหาภัยแล้ง ที่กระทรวงเกษตรและสหกรณ์ ด้านกระทรวงการท่องเที่ยวและกีฬา เสนอ ครม.พิจารณาผ่อนคลายมาตรการด้านกีฬา ใน 6 ระยะๆ ละ 15 วันพร้อมกันนี้จะพิจารณาเห็นชอบเลื่อนวันหยุดยาวในเดือนพฤษภาคมออกไปก่อน เพื่อลดการเคลื่อนย้ายคนออกต่างจังหวัด เนื่องจากในเดือนพฤษภาคมมีวันหยุดติดต่อกันหลายวัน โดยจะมีการชดเชยให้ในภายหลังเช่นเดียวกับกรณีการเลื่อนหยุดวันสงกรานต์ส่วนประเด็นร้อนกรณีที่กระทรวงพาณิชย์จะขอความเห็นชอบ ครม. เพื่อเจรจาความตกลงหุ้นส่วนทางเศรษฐกิจภาคพื้นแปซิฟิก หรือ CPTPP ที่มีเนื้อหาครอบคลุมการค้าและการลงทุน การคุ้มครองทรัพย์สินทางปัญญา ที่มีการแสดงความคิดเห็นจากหลายฝ่าย วานนี้กระทรวงพาณิชย์ได้ขอถอนวาระดังกล่าวแล้ว เพื่อรับฟังความคิดเห็นให้รอบด้านด้านบรรยากาศก่อนการประชุม ครม. นายกฯปฎิเสธตอบคำถามกระแสข่าวปัญหาความขัดแย้งในพรรคพลังประชารัฐที่มีการเคลื่อนไหวกดดันเปลี่ยนแปลงตัวผู้บริหารพรรค